सुरुमा काका मीन भामले नपत्याउँदा आफैंले हेर्नको लागि भए पनि सिनेमा बनाउँछु भन्ने लागेका राजेशको ‘जालगेडी’ अहिले अन्तर्राष्ट्रिय बजारको फड्को मार्दैछ। कोरियाको बुसान फिल्म फेस्टिभलको टप टेनमा परेको यो ‘एकादेश’ र ‘फ्रिभग’ फिल्म फेस्टिभलमा सहभागी भइसक्यो। ‘बर्लिन’ फिल्म फेस्टिभलमा पनि सहभागिताको लागि एप्लाई गरिएको छ। र, यो सबैको व्यवस्थापन मीनले नै गरिदिएका छन्। निर्देशक राजेश भन्छन्, ‘जालगेडी बनाउनु अघि र बनाइसकेपछि काका मीनले मलाई हेर्ने दृष्टिकोण पूरै परिवर्तन भएको छ। म उहाँको जाँचको ट्रायलमा पास भएको छु।’
